ಓಪನ್‌ಎಐ

**ಓಪನ್‌ಎಐ** ಎಂಬುದು ಅಮೆರಿಕದ ಕೃತಕ ಬುದ್ಧಿಮತ್ತೆ  ಸಂಶೋಧನಾ ಸಂಸ್ಥೆಯಾಗಿದ್ದು, ಇದು ಲಾಭರಹಿತ ಸಂಸ್ಥೆ  ಮತ್ತು ನಿಯಂತ್ರಿತ ಲಾಭರಹಿತ ಸಾರ್ವಜನಿಕ ಲಾಭ ನಿಗಮ ಸಂಸ್ಥೆ ಎರಡನ್ನೂ ಒಳಗೊಂಡಿದೆ, ಇದು ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿದೆ. ಇದು "ಸುರಕ್ಷಿತ ಮತ್ತು ಪ್ರಯೋಜನಕಾರಿ" ಕೃತಕ ಸಾಮಾನ್ಯ ಬುದ್ಧಿಮತ್ತೆ (ಎಜಿಐ) ಅನ್ನು ಅಭಿವೃದ್ಧಿಪಡಿಸುವ ಗುರಿಯನ್ನು ಹೊಂದಿದೆ.

ಈ  ಸಂಸ್ಥೆ   ಜಿಪಿಟಿ , ಪಠ್ಯದಿಂದ ಚಿತ್ರಕ್ಕೆ  ಪರಿವರ್ತಿಸುವ  DALL-E  ಮತ್ತು ಪಠ್ಯದಿಂದ ವೀಡಿಯೊಗೆ ರಚಿಸುವ  ಸೋರ ದ  ಅಭಿವೃದ್ಧಿಗಾಗಿ ಓಪನ್‌ಎಐ ವ್ಯಾಪಕವಾಗಿ ಗುರುತಿಸಲ್ಪಟ್ಟಿದೆ, ನವೆಂಬರ್ ೨೦೨೨ ರ ಚಾಟ್ ಜಿಪಿಟಿ ಯ ಬಿಡುಗಡೆಯು ಉತ್ಪಾದಕ ಎಐ ನಲ್ಲಿ ಜನರ  ವ್ಯಾಪಕ ಆಸಕ್ತಿಯನ್ನು  ಹೆಚ್ಚಿಸುವ  ಕೀರ್ತಿಗೆ ಪಾತ್ರವಾಗಿದೆ.

ಓಪನ್‌ಎಐ ಅನ್ನು ೨೦೧೫ ರಲ್ಲಿ ಡೆಲವೇರ್‌ನಲ್ಲಿ ಲಾಭರಹಿತ ಸಂಸ್ಥೆಯಾಗಿ ಸ್ಥಾಪಿಸಲಾಯಿತು. ೨೦೧೯ ರಲ್ಲಿ ಲಾಭರಹಿತ ಅಂಗಸಂಸ್ಥೆಯನ್ನು ರಚಿಸಲಾಯಿತು ಮತ್ತು ಲಾಭರಹಿತ ಸಂಸ್ಥೆಯಿಂದ  ಸ್ವತಂತ್ರವಾಗಿ ಕಾರ್ಯನಿರ್ವಹಿಸಲು ೨೦೨೫ ರಲ್ಲಿ ಪುನರ್ರಚಿಸಲಾಯಿತು. ಮೈಕ್ರೋಸಾಫ್ಟ್ ಈ ಹಿಂದೆ ಓಪನ್‌ಎಐನಲ್ಲಿ $೧೩ ಬಿಲಿಯನ್‌ಗಿಂತ ಹೆಚ್ಚು ಹೂಡಿಕೆ ಮಾಡಿತು,  ಮತ್ತು ಅಜೂರ್ ಕ್ಲೌಡ್ ಕಂಪ್ಯೂಟಿಂಗ್ ಸಂಪನ್ಮೂಲಗಳನ್ನು ಒದಗಿಸುತ್ತದೆ. ಅಕ್ಟೋಬರ್ 2025 ರಲ್ಲಿ, ಓಪನ್‌ಎಐ $೬.೬ ಬಿಲಿಯನ್ ಷೇರು ಮಾರಾಟವನ್ನು ನಡೆಸಿತು, ಅದು ಕಂಪನಿಯನ್ನು $೫೦೦ ಬಿಲಿಯನ್‌ಗೆ ಮೌಲ್ಯೀಕರಿಸಿತು. 

೨೦೨೩ ಮತ್ತು ೨೦೨೪ ರಲ್ಲಿ, ಓಪನ್‌ಎಐ ಕೆಲವು ಓಪನ್‌ಎಐ ಉತ್ಪನ್ನಗಳನ್ನು ತರಬೇತಿ ಮಾಡಲು ಬಳಸಲಾದ ಲೇಖಕರು ಮತ್ತು ಮಾಧ್ಯಮ ಕಂಪನಿಗಳ ವಿರುದ್ಧ ಹಕ್ಕುಸ್ವಾಮ್ಯ ಉಲ್ಲಂಘನೆಯ ಆರೋಪದ ಮೇಲೆ ಓಪನ್‌ಎಐ ಅನೇಕ ಮೊಕದ್ದಮೆಗಳನ್ನು ಎದುರಿಸಿತು. ನವೆಂಬರ್ ೨೦೨೩ ರಲ್ಲಿ, ಓಪನ್‌ಎಐ ನ ಮಂಡಳಿಯು ಸ್ಯಾಮ್ ಆಲ್ಟ್‌ಮನ್ ಅವರನ್ನು ಸೀಇಒ ಹುದ್ದೆಯಿಂದ ತೆಗೆದುಹಾಕಿತು, ಅವರ ಮೇಲಿನ ವಿಶ್ವಾಸದ ಕೊರತೆಯನ್ನು ಕಾರಣವನ್ನು ಉಲ್ಲೇಖಿಸಿತು.

## ಸ್ಥಾಪನೆ
ಡಿಸೆಂಬರ್ 2015 ರಲ್ಲಿ, ಸ್ಯಾಮ್ ಆಲ್ಟ್‌ಮನ್, ಎಲಾನ್ ಮಸ್ಕ್, ಇಲ್ಯಾ ಸಟ್ಸ್‌ಕೆವರ್, ಗ್ರೆಗ್ ಬ್ರಾಕ್‌ಮನ್, ಟ್ರೆವರ್ ಬ್ಲ್ಯಾಕ್‌ವೆಲ್, ವಿಕಿ ಚೆಯುಂಗ್, ಆಂಡ್ರೆಜ್ ಕಾರ್ಪತಿ, ಡರ್ಕ್ ಕಿಂಗ್ಮಾ, ಜಾನ್ ಶುಲ್ಮನ್, ಪಮೇಲಾ ವಗಾಟಾ ಮತ್ತು ವೊಜ್ಸಿಕ್ ಜರೆಂಬಾ ಅವರು ಸ್ಯಾಮ್ ಆಲ್ಟ್‌ಮನ್ ಮತ್ತು ಎಲಾನ್ ಮಸ್ಕ್ ಸಹ-ಅಧ್ಯಕ್ಷರಾಗಿ ಓಪನ್‌ಎಐ ಅನ್ನು ಲಾಭರಹಿತ ಸಂಸ್ಥೆಯಾಗಿ ಸ್ಥಾಪಿಸಿದರು.

## ಸೇವೆಗಳು
### ಉತ್ಪನ್ನಗಳು
*ಚಾಟ್ ಜಿಪಿಟಿ
** ಚಾಟ್ ಜಿಪಿಟಿ ಆಳವಾದ ಸಂಶೋಧನೆ 
**ಚಾಟ್‌ಜಿಪಿಟಿ ಹುಡುಕಾಟ
**ಚಾಟ್‌ಜಿಪಿಟಿ ಅಟ್ಲಾಸ್
*ಓಪನ್‌ಎಐ ಕೋಡೆಕ್ಸ್ (OpenAI Codex)
*ಸೋರಾ (ಪಠ್ಯದಿಂದ ವೀಡಿಯೊ ಮಾದರಿ)
* ವಿಸ್ಪರ್ (ಭಾಷಣ ಗುರುತಿಸುವಿಕೆ ವ್ಯವಸ್ಥೆ)‌ (Whisper)
*ಓಪನ್‌ಎಐ ಪ್ರಿಸಂ
ವಿವಿಧ ಓಪನ್‌ಎಐ ಮಾದರಿಗಳಿಗೆ ಪ್ರವೇಶವನ್ನು ನೀಡುವ ಎಪಿಐ.

## ಅಭಿವೃದ್ಧಿ
ಫೆಬ್ರವರಿ ೨೦೧೯  ರಲ್ಲಿ, ಜಿಪಿಟಿ-೨  ಅನ್ನು ಘೋಷಿಸಲಾಯಿತು, ಇದು ಮಾನವನಂತಹ ಪಠ್ಯವನ್ನು ರಚಿಸುವ ಸಾಮರ್ಥ್ಯಕ್ಕಾಗಿ ಗಮನ ಸೆಳೆಯಿತು.

೨೦೨೦ ರಲ್ಲಿ, ಓಪನ್‌ಎಐ ದೊಡ್ಡ ಇಂಟರ್ನೆಟ್ ಡೇಟಾಸೆಟ್‌ಗಳ ಮೇಲೆ ತರಬೇತಿ ಪಡೆದ ಭಾಷಾ ಮಾದರಿಯಾದ ಜಿಪಿಟಿ -೩  ಅನ್ನು ಬಿಡುಗಡೆ  ಮಾಡಿತು. ಜಿಪಿಟಿ -೩  ನೈಸರ್ಗಿಕ ಭಾಷೆಯ ಪ್ರಶ್ನೆಗಳಿಗೆ ಉತ್ತರಿಸುವ ಗುರಿಯನ್ನು ಹೊಂದಿದೆ.

೨೦೨೧  ರಲ್ಲಿ, ಓಪನ್‌ಎಐ DALL-E ಅನ್ನು ಪರಿಚಯಿಸಿತು, ಇದು GPT-೩  ವಾಸ್ತುಶಿಲ್ಪದ ರೂಪಾಂತರವನ್ನು ಬಳಸಿಕೊಂಡು ಪಠ್ಯ ವಿವರಣೆಗಳಿಂದ, ಡಿಜಿಟಲ್ ಚಿತ್ರಗಳನ್ನು ರಚಿಸುವಲ್ಲಿ ಸಫಲವಾಯಿತು.

ಡಿಸೆಂಬರ್ ೨೦೨೨  ರಲ್ಲಿ, GPT-೩.೫  ಅನ್ನು ಆಧರಿಸಿದ ಅದರ ಹೊಸ ಎಐ   ಚಾಟ್‌ಬಾಟ್ ಬಿಡುಗಡೆ ಮಾಡಿತು. ಓಪನ್ ಎಐ  ಪ್ರಕಾರ, ಇದರಿಂದ   ಮೊದಲ ಐದು ದಿನಗಳಲ್ಲಿ ಒಂದು ಮಿಲಿಯನ್‌ಗಿಂತಲೂ ಹೆಚ್ಚು ಸೈನ್‌ಅಪ್‌ಗಳನ್ನು ಪಡೆದುಕೊಂಡಿತು.

ಚಾಟ್ಜಿಪಿಟಿ  ಪ್ರಾರಂಭವಾದ ನಂತರ, ಆನ್‌ಲೈನ್ ಮಾಹಿತಿಯ ಪ್ರಾಥಮಿಕ ಮೂಲವಾಗಿ ಗೂಗಲ್ ನ ಬದಲಿಗೆ ಜನರು  ಚಾಟ್ ಜಿಪಿಟಿ  ಬಳಸುವರೆಂಬ  ಬಯದಿಂದ  ಗೂಗಲ್ ಇದೇ ರೀತಿಯ ಚಾಟ್‌ಬಾಟ್, ಬಾರ್ಡ್ ಅನ್ನು ಘೋಷಿಸಿತು.  

ಫೆಬ್ರವರಿ ೭ , ೨೦೨೩  ರಂದು, ಮೈಕ್ರೋಸಾಫ್ಟ್, ಚಾಟ್‌ಜಿಪಿಟಿಯಂತೆಯೇ ಎಐ ತಂತ್ರಜ್ಞಾನವನ್ನು ಮೈಕ್ರೋಸಾಫ್ಟ್ ಬಿಂಗ್, ಎಡ್ಜ್, ಮೈಕ್ರೋಸಾಫ್ಟ್ ೩೬೫  ಮತ್ತು ಇತರ ಉತ್ಪನ್ನಗಳಲ್ಲಿ ನಿರ್ಮಿಸುತ್ತಿರುವುದಾಗಿ ಘೋಷಿಸಿತು.

ಮಾರ್ಚ್ ೧೪ , ೨೦೨೩ ರಂದು, ಓಪನ್‌ಎಐ ಜಿಪಿಟಿ-೪ ಅನ್ನು ಬಿಡುಗಡೆ ಮಾಡಿತು. ಡಿಸೆಂಬರ್ 2024 ರಲ್ಲಿ, ಕಂಪನಿಯು ಸೋರಾ ಮಾದರಿಯನ್ನು ಬಿಡುಗಡೆ ಮಾಡಿತು.

ಅಕ್ಟೋಬರ್ ೨೧ , ೨೦೨೫  ರಂದು, ಓಪನ್‌ಎಐ ಚಾಟ್‌ಜಿಪಿಟಿ ಅಟ್ಲಾಸ್ ಅನ್ನು ಪರಿಚಯಿಸಿತು, ಇದು ಒಂದು  ವೆಬ್ ಬ್ರೌಸರ್ ಆಗಿದೆ.

2026 ರ ಆರಂಭದಲ್ಲಿ, ಗಿಟ್ಟ್ ಮತ್ತು ಗಿಟ್ಟ್ ಲ್ಯಾಬ್  ನಂತಹ ಸೇವೆಗಳನ್ನು  ಬಿಡುಗಡೆ ಮಾಡಲಿದೆ  .

## ಸೋರಿಕೆಯಾದ ಸಂಭಾಷಣೆಗಳು
ಆಗಸ್ಟ್ 2025 ರಲ್ಲಿ,  "ಸರ್ಚ್ ಇಂಜಿನ್‌ಗಳೊಂದಿಗೆ ಹಂಚಿಕೊಳ್ಳಿ" ಎಂಬ ವೈಶಿಷ್ಟ್ಯದಿಂದಾಗಿ ಸಾವಿರಾರು ಖಾಸಗಿ ಚಾಟ್ ಜಿಪಿಟಿ ಸಂಭಾಷಣೆಗಳು ಗೂಗಲ್  ನಂತಹ ಸಾರ್ವಜನಿಕ ಹುಡುಕಾಟ ಎಂಜಿನ್‌ಗಳಲ್ಲಿ  ಬಹಿರಂಗಗೊಂಡಿತು.

## ಉಲ್ಲೇಖಗಳು